text: Intercity-tog er aflyst i weekenden
  12 maj 2018 kl. 05.12
  Teknisk fejl betyder færre tog på flere strækninger
  
  
  DSB har aflyst flere tog lørdag og søndag. En fejl på kørestrømsanlægget er årsag til, at DSB ikke har Intercity-tog på strækningen mellem Esbjerg og Lunderskov. Her vil der kun køre regionaltog i weekenden.
  IC-togene er aflyst mellem Kolding og Esbjerg begge dage, mens regionaltogene kører som normalt mellem Esbjerg og Fredericia/Aarhus.
  Der vil stadig køre IC-tog som normalt mellem Fredericia Station og Sønderborg/Flensborg/Hamburg Hbf. Det vil sige, at IC-togene standser som normalt på stationerne i Kolding og Lunderskov.
  Børn i togbus
  Søndag er der ændringer for børn, som kører med DSB’s børneguide mellem København og Esbjerg. De skal skifte til togbus, hvis de ankommer med IC 861 til Kolding klokken 17.50.
  De børn, som følges med DSB’s børneguide mellem Esbjerg og København, skal med togbus søndag eftermiddag, indtil de er i Kolding.
  Arrivas tog til og fra Esbjerg bliver ikke berørt af fejlen på kørestrømsanlægget.
  